องค์การบริหารส่วนตำบลแหลม
8

               
 รายงานการประชุมสภาองค์การบริหารส่วนตำบลแหลม
สมัยสามัญ สมัยที่ 4 ครั้งที่ 1/๒๕66
เมื่อวันที่  6 พฤศจิกายน พ.ศ. ๒๕66
ณ ห้องประชุมสภาองค์การบริหารส่วนตำบลแหลม
ผู้มาประชุม

	ลำดับที่
	ชื่อ - สกุล
	ตำแหน่ง
	ลายมือชื่อ

	1
	นายชีพ         ศรีสวัสดิ์
	สมาชิก อบต. ม.1
	ชีพ         ศรีสวัสดิ์

	2
	นายสมยศ      ชูเมือง
	สมาชิก อบต. ม.2
	สมยศ      ชูเมือง

	3
	นายวัชรินทร์   มนต์แก้ว
	สมาชิก อบต. ม.3
	วัชรินทร์    มนต์แก้ว

	4
	นายบรรยัด     แก้วมี
	ประธานสภาฯ
	บรรยัด     แก้วมี

	5
	นายเทียนชัย   หนูยิ้มซ้าย
	สมาชิก อบต. ม.5
	เทียนชัย   หนูยิ้มซ้าย

	6
	นายประสิทธิ์   กาลวงค์
	สมาชิก อบต. ม.6
	ประสิทธิ์   กาลวงค์

	7
	นายประเคียง   หนูพันธ์
	สมาชิก อบต. ม.7
	ประเคียง   หนูพันธ์

	8
	นายเจริญ       แย้มเกิด
	สมาชิก อบต. ม.8
	เจริญ       แย้มเกิด

	9
	นายสมศักดิ์     เพชรคงทอง
	รองประธานสภาฯ
	สมศักดิ์     เพชรคงทอง

	10
	ว่าที่ ร.ต.อัษฎา  จันทร์คง
	สมาชิก อบต. ม.10
	อัษฎา       จันทร์คง
















ผู้ขาดประชุม

	ลำดับที่
	ชื่อ  -  สกุล
	ตำแหน่ง
	หมายเหตุ

	1
	-
	-
	

	
	
	
	


   /ผู้เข้าร่วมประชุม  .............



ผู้เข้าร่วมประชุม

	ลำดับที่
	ชื่อ  -  สกุล
	ตำแหน่ง
	ลายมือชื่อ

	1
	นายเสทือน     ถาวรนุรักษ์
	นายก อบต.แหลม
	เสทือน        ถาวรนุรักษ์

	2
	นายจรัล       แนมไสย
	รองนายก อบต.แหลม
	จรัล           แนมไสย

	3
	นายเริงชัย     ณะแก้ว
	เลขานุการนายก อบต.แหลม
	เริงชัย        ณะแก้ว

	4
	นายปรเมศวร์  ชุมทอง
	ปลัด อบต.( เลขานุการสภาฯ )
	ปรเมศวร์     ชุมทอง

	5
	นางดวงเดือน  ทองบุญชู
	ผู้อำนวยการกองคลัง
	ดวงเดือน   ทองบุญชู

	6
	นายพิศนุ    เขียวรอด
	ผู้อำนวยการกองช่าง
	พิศนุ        เขียวรอด

	7
	นางสาวอารีย์  ตำแอ
	หัวหน้าสำนักปลัด
	อารีย์       ตำแอ

	8
	นางสาวกุลยดา  ไชยศรีมาลย์
	นักวิเคราะห์นโยบายและและแผน
	กุลยดา      ไชยศรีมาลย์

	9
	สิบเอกนิกร    เกื้อมา
	เจ้าพนักงานธุรการ
	นิกร        เกื้อมา

	
	
	
	


			เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม ได้เชิญประธานสภาฯ จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม
เริ่มประชุมเวลา ๑๐.๐๐  น
ประธานสภาฯ	(นายบรรยัด  แก้วมี) สวัสดีท่านสมาชิกสภาฯ ทุกท่าน ท่านคณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 4  ครั้งที่ 1/๒๕66      ต่อไปผมจะเริ่มประชุมตามระเบียบวาระการประชุม

ระเบียบวาระที่  ๑	เรื่องที่ประธานสภาฯ แจ้งให้ที่ประชุมทราบ
ประธานสภาฯ		(นายบรรยัด  แก้วมี) เรื่องที่ประธานฯ แจ้งให้ที่ประชุมทราบ
				-ไม่มี-
ระเบียบวาระที่  ๒	เรื่องรับรองรายงานการประชุมครั้งที่แล้ว
		        2.1 รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 3 			    ครั้งที่ 2/2566   	
ประธานสภาฯ	(นายบรรยัด  แก้วมี) ต่อไปเป็นการรับรองรายงานการประชุมสภาฯ สมัยสามัญ สมัยที่ 3 ครั้งที่ 2/2566 ซึ่งรายงานการประชุมสภาฯ อยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสมัยสามัญ สมัยที่ 3 ครั้งที่ 2/2566 ให้ยกมือขอแก้ไขได้ครับ
มติที่ประชุมฯ	-ไม่มี-
ประธานสภาฯ	(นายบรรยัด  แก้วมี) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 3 ครั้งที่ 2/2566
มติที่ประชุมฯ	-มีมติรับรอง 9 เสียง
	ไม่รับรอง  - เสียง
	งดออกเสียง  1 เสียง

ระเบียบวาระที่  ๓	เรื่องเสนอเพื่อพิจารณา
		         3.1 ญัตติขออนุมัติกู้เงินกองทุนพัฒนาเมืองในภูมิภาค
ประธานสภาฯ	(นายบรรยัด  แก้วมี) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.1  เรื่องขออนุมัติกู้เงินกองทุนพัฒนาเมืองในภูมิภาค กระผมขอเชิญนายกองค์การบริหารส่วนตำบลแหลมชี้แจงรายละเอียดครับ
นายกฯ	(นายเสทือน   ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ระเบียบวาระที่ 3 เรื่องเสนอเพื่อพิจารณา หัวข้อ 3.1  เรื่องขออนุมัติกู้เงินกองทุนพัฒนาเมืองในภูมิภาค ด้วยองค์การบริหารส่วนตำบลแหลม มีความประสงค์ขออนุมัติกู้เงินกองทุนพัฒนาเมืองในภูมิภาค ในการดำเนินการจัดซื้อรถบรรทุกขยะ(แบบอัดท้าย) , รถตักหน้าขุดหลังชนิดขับเคลื่อน 4 ล้อ และรถยนต์บรรทุกติดตั้งเครนไฮดรอลิคพร้อมกระเช้าซ่อมไฟฟ้า เพื่อให้เป็นไปตามระเบียบกระทรวงมหาดไทย ว่าด้วยการกู้เงินขององค์การบริหารส่วนตำบล พ.ศ.2563 ซึ่งมีผลใช้บังคับตั้งแต่วันที่ 3 มีนาคม 2564 ทำให้องค์การบริหารส่วนตำบลสามารถกู้เงินจากกระทรวง ทบวง กรม องค์การหรือนิติบุคคลต่างๆ ได้ เมื่อได้รับอนุญาตจากสภาองค์การบริหารส่วนตำบล ตามมาตรา 83 แห่งพระราชบัญญัติสภาตำบลและองค์การบริหารส่วนตำบล พ.ศ.2537 เพื่อให้การกู้เงินขององค์การบริหารส่วนตำบลเป็นไปด้วยความเรียบร้อย ถูกต้องตามกฎหมาย และระเบียบที่เกี่ยวข้องสามารถตอบสนองความจำเป็นและความต้องการใช้จ่ายเงินขององค์กรปกครองส่วนท้องถิ่นได้ในระยะเวลาที่เหมาะสม จึงกำหนดหลักเกณฑ์ และแนวทางปฏิบัติเกี่ยวกับการกู้เงินขององค์การบริหารส่วนตำบล ดังนี้
	1.การกู้เงินขององค์การบริหารส่วนตำบล จะต้องดำเนินการตามระเบียบกระทรวงมหาดไทย ว่าด้วยการกู้เงินขององค์การบริหารส่วนตำบล พ.ศ.2563 และระเบียบคณะกรรมการนโยบายและกำกับการบริหารหนี้สาธารณะว่าด้วยหลักเกณฑ์การกู้เงินขององค์กรปกครองส่วนท้องถิ่น พ.ศ.2561 
	2.รัฐมนตรีว่าการกระทรวงมหาดไทยได้มอบอำนาจให้ผู้ว่าราชการจังหวัดปฏิบัติราชการแทนรัฐมนตรีว่าการกระทรวงมหาดไทยในการอนุมัติให้องค์การบริหารส่วนตำบลกู้เงิน กรณีการขอกู้เงินภายใต้กรอบวงเงินไม่เกินจำนวนห้าสิบล้านบาท ซึ่งจะก่อให้เกิดภาระชำระหนี้ในแต่ละปีเกินกว่าร้อยละสิบต่อรายได้เฉลี่ยและองค์การบริหารส่วนตำบลนั้นมีความสามารถในการชำระหนี้โดยไม่กระทบต่อรายจ่ายประจำ ตามข้อ 22 วรรคสองของระเบียบคณะกรรมการนโยบายและกำกับการบริหารหนี้สาธารณะว่าด้วยหลักเกณฑ์การกู้เงินขององค์กรปกครองส่วนท้องถิ่น พ.ศ.2561 และข้อ 5 วรรคสอง ของระเบียบกระทรวงมหาดไทยว่าด้วยการกู้เงินขององค์การบริหารส่วนตำบล พ.ศ.2563
	3.หลักเกณฑ์ในการพิจารณาการขอกู้เงินขององค์การบริหารส่วนตำบลให้เป็นไปตามหลักเกณฑ์และแบบที่กำหนด 
	4.องค์การบริหารส่วนตำบลที่มีความจำเป็นต้องกู้ยืมเงินไปดำเนินภารกิจตามกฎหมายจะต้องดำเนินการเท่าที่จำเป็นและประหยัดต้นทุนทางการเงินให้มากที่สุด และควรพิจารณากู้เงินจากเงินทุนส่งเสริมกิจการขององค์กรปกครองส่วนท้องถิ่น เพื่อเป็นการสนับสนุนการบริหารการเงินขององค์กรปกครองส่วนท้องถิ่นให้เกิดประโยชน์สูงสุด ตามมติคณะรัฐมนตรีเมื่อวันที่ 29 ธันวาคม 2558 ที่เห็นชอบตามข้อเสนอของกระทรวงการคลัง ให้องค์กรปกครองส่วนท้องถิ่นกู้ยืมเงินฝากกองทุนขององค์กรปกครองส่วนท้องถิ่นมากกว่าการกู้ยืมเงินของธนาคารพาณิชย์ ทั้งนี้ การกู้เงินจากเงินกองทุนขององค์กรปกครองส่วนท้องถิ่นที่จัดตั้งขึ้นตามระเบียบกระทรวงมหาดไทยในรูปแบบต่างๆ ไม่ต้องเสนอขออนุมัติจากรัฐมนตรีว่าการกระทรวงมหาดไทย 
เนื่องจากการขอกู้เงินจากกองทุนดังกล่าวจะต้องถือปฏิบัติตามระเบียบกระทรวงมหาดไทยที่เกี่ยวข้อง รวมทั้งหลักเกณฑ์ในการกู้เงินของกองทุนต่างๆ ที่กำหนดไว้แล้ว
	ตามหนังสือสำนักงานกองทุนพัฒนาเมืองในภูมิภาค ธนาคารออมสิน ที่ สพม. 191 /2566 เรื่อง ความสามารถในการก่อหนี้ผูกพันสูงสุด โดยองค์การบริหารส่วนท้องถิ่น (อปท.) จะกู้เงินได้เมื่อการกู้เงินนั้นไม่ก่อให้เกิดภาระชำระหนี้เกินกว่าร้อยละสิบต่อรายได้เฉลี่ย โดยให้คำนวณรายได้เฉลี่ยจากการประมาณการรายได้ตามเอกสารงบประมาณท้องถิ่นในปีที่กู้เงิน และรายได้ย้อนหลังสองปี (ไม่รวมเงินอุดหนุนเฉพาะกิจ) สำนักงานกองทุนพัฒนาเมืองในภูมิภาค (สพม.) ในฐานะผู้บริหารจัดการกองทุนพัฒนาเมืองในภูมิภาค (กพม.) ของกระทรวงการคลังได้ใช้ประมาณการรายได้ปี 2566 รายได้ปี 2565 และรายได้ปี 2564 เป็นข้อมูลเพื่อคำนวณความสามารถในการก่อหนี้ให้แก่ องค์การบริหารส่วนตำบลแหลม อำเภอหัวไทร จังหวัดนครศรีธรรมราช เพื่อใช้ประกอบในการขอรับการสนับสนุนสินเชื่อกับสถาบันการเงิน
	จากข้อมูลรายได้ และภาระการชำระหนี้ พบว่า อบต.แหลม สามารถก่อหนี้ผูกพันสูงสุดได้ไม่เกิน 40,176,801.99 บาท (สี่สิบล้านหนึ่งแสนเจ็ดหมื่นหกพันแปดร้อยหนึ่งบาทเก้าสิบเก้าสตางค์) หรือประมาณ 40.17 ล้านบาท 
 ในการนี้ องค์การบริหารส่วนตำบลแหลม มีความประสงค์ขอกู้ในวงเงิน 10,000.000.00 บาท  (สิบล้านบาท) จึงขอยื่นญัตติขออนุมัติกู้เงินกองทุนพัฒนาเมืองในภูมิภาค  ต่อสภาองค์การบริหารส่วนตำบลแหลมเพื่อพิจารณาต่อไป 
	จึงขอความเห็นจากสภาองค์การบริหารส่วนตำบลแหลม เพื่อพิจารณาครับ ขอบคุณครับ  
 
ประธานสภาฯ	(นายบรรยัด  แก้วมี) ตามที่ท่านนายกฯ ได้ชี้แจงรายละเอียดให้กับท่านสมาชิกได้รับทราบแล้ว มีท่านสมาชิกท่านใดมีข้อคิดเห็นหรือข้อเสนอแนะอะไรบ้างเชิญครับ

ที่ประชุม	-ไม่มี-

ประธานสภาฯ	(นายบรรยัด  แก้วมี) เมื่อไม่มีสมาชิกท่านใดอภิปราย ต่อไปกระผมขอมติที่ประชุมฯ         พิจารณา สำหรับญัตติ 3.1  เรื่องขออนุมัติกู้เงินกองทุนพัฒนาเมืองในภูมิภาค ขอมติด้วยครับ

มติที่ประชุมฯ	-มีมติเห็นชอบ 9 เสียง
	ไม่รับรอง  - เสียง
	งดออกเสียง  1 เสียง




	3.2 ญัตติขอความเห็นชอบย้ายรวมศูนย์พัฒนาเด็กเล็กบ้านนาโพธิ์กับศูนย์พัฒนาเด็กเล็กวัดแหลม
ประธานสภาฯ	(นายบรรยัด  แก้วมี) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.2 ญัตติขอความเห็นชอบย้ายรวมศูนย์พัฒนาเด็กเล็กบ้านนาโพธิ์กับศูนย์พัฒนาเด็กเล็กวัดแหลม  กระผมขอเชิญนายกองค์การบริหารส่วนตำบลแหลมชี้แจงรายละเอียดครับ

นายกฯ	(นายเสทือน   ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ระเบียบวาระที่ 3 เรื่องเสนอเพื่อพิจารณา หัวข้อ3.2 ญัตติขอความเห็นชอบย้ายรวมศูนย์พัฒนาเด็กเล็กบ้านนาโพธิ์กับศูนย์พัฒนาเด็กเล็กวัดแหลม
ด้วยองค์การบริหารส่วนตำบลแหลม จะดำเนินการย้ายรวมศูนย์พัฒนาเด็กเล็กบ้านนาโพธิ์ย้ายไปรวมกับศูนย์พัฒนาเด็กเล็กวัดแหลม โดยดำเนินการตามประกาศสำนักประสานและพัฒนาการจัดการศึกษาท้องถิ่น เรื่อง มาตรฐานขั้นตอนการรายงานการจัดตั้ง การรวม การยุบเลิก และการขยายชั้นเรียน ในสถานศึกษา สังกัดองค์กรปกครองส่วนท้องถิ่น โดย องค์กรปกครองส่วนท้องถิ่น ดำเนินการดังนี้
	1.จัดเวทีประชาคม เพื่อสำรวจความต้องการของชุมชน ว่ามีความต้องการให้ย้ายรวมศูนย์พัฒนาเด็กเล็กหรือไม่
	2.หากชุมชนมีความต้องการให้ย้ายรวมศูนย์ฯ ให้คณะกรรมการบริหารศูนย์พัฒนาเด็กเล็กนำเรื่องเสนอต่อหน่วยงานต้นสังกัดตามลำดับ เพื่อให้ผู้บริหารองค์กรปกครองส่วนท้องถิ่นพิจารณาเสนอขอความเห็นชอบจากสภาท้องถิ่น
	3.จัดทำแผนการย้ายรวมศูนย์พัฒนาเด็กเล็ก
	4.จัดทำประกาศย้ายรวมศูนย์พัฒนาเด็กเล็ก
	5.รายงานการย้ายรวมศูนย์พัฒนาเด็กเล็กให้กรมส่งเสริมการปกครองส่วนท้องถิ่นทราบ โดยให้รายงานข้อมูล ณ วันที่ 10 มิถุนายน ของทุกปี
 ทั้งนี้ องค์การบริหารส่วนตำบลแหลม  จึงขอความเห็นชอบย้ายรวมศูนย์พัฒนาเด็กเล็กบ้านนาโพธิ์กับศูนย์พัฒนาเด็กเล็กวัดแหลม  ต่อสภาองค์การบริหารส่วนตำบลแหลมเพื่อพิจารณา ต่อไป 

ประธานสภาฯ	(นายบรรยัด  แก้วมี) ตามที่ท่านนายกฯ ได้ชี้แจงรายละเอียดให้กับท่านสมาชิกได้รับทราบแล้ว มีท่านสมาชิกท่านใดมีข้อคิดเห็นหรือข้อเสนอแนะอะไรบ้างเชิญครับ

ที่ประชุม	-ไม่มี-
      
ประธานสภาฯ	(นายบรรยัด  แก้วมี) เมื่อไม่มีสมาชิกท่านใดอภิปราย ต่อไปกระผมขอมติที่ประชุมฯ         พิจารณา สำหรับญัตติ 3.2 ญัตติขอความเห็นชอบย้ายรวมศูนย์พัฒนาเด็กเล็กบ้านนาโพธิ์กับศูนย์พัฒนาเด็กเล็กวัดแหลมขอมติด้วยครับ

มติที่ประชุมฯ	-มีมติเห็นชอบ 9 เสียง
	ไม่รับรอง  - เสียง
	งดออกเสียง  1 เสียง



	3.3 ญัตติขอความเห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพันเกินสามปีงบประมาณ ในการเช่าที่ดินวัดแหลม

ประธานสภาฯ	(นายบรรยัด  แก้วมี) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.3 ญัตติขอความเห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพันเกินสามปีงบประมาณ ในการเช่าที่ดินวัดแหลม กระผมขอเชิญนายกองค์การบริหารส่วนตำบลแหลมชี้แจงรายละเอียดครับ

นายกฯ	(นายเสทือน   ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่านระเบียบวาระที่ 3 เรื่องเสนอเพื่อพิจารณา หัวข้อ 3.3 ญัตติขอความเห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพันเกินสามปีงบประมาณ ในการเช่าที่ดินวัดแหลม
ด้วยองค์การบริหารส่วนตำบลแหลม ได้ดำเนินการเช่าที่ดินวัดแหลม ตำบลแหลม อำเภอหัวไทร จังหวัดนครศรีธรรมราช ตามโฉนดที่ดินเลขที่ 14467 (บางส่วน) มีเนื้อที่ประมาณ 2 ไร่ 3 งาน 25 ตารางวา ซึ่งได้รับความเห็นชอบให้กันเขต เพื่อให้องค์การบริหารส่วนตำบลแหลมเช่าสำหรับก่อสร้างอาคารศูนย์พัฒนาเด็กเล็กวัดแหลม ตามหนังสือสำนักงานพระพุทธศาสนาแห่งชาติ ที่ พศ 0005/9791 ลงวันที่ 11 กันยายน 2566 เรื่อง วัดแหลมขอกันเขตจัดประโยชน์ที่ดินที่ตั้งวัด เพื่อให้องค์การบริหารส่วนตำบลแหลมเช่า เพื่อก่อสร้างศูนย์พัฒนาเด็กเล็กวัดแหลม และให้สร้างรั้วล้อมรอบแนวเขตที่ดินที่ขอกันเขตจัดประโยชน์ทุกด้านให้เรียบร้อย โดยมีหลักการและเงื่อนไข ดังนี้
	1. เห็นชอบให้วัดแหลม กันเขตจัดประโยชน์ที่ดินที่ตั้งวัด โฉนดที่ดินเลขที่ 14467 (บางส่วน) ตั้งอยู่ตำบลแหลม อำเภอหัวไทร จังหวัดนครศรีธรรมราช เนื้อที่ประมาณ 2 ไร่ 3 งาน 25 ตารางวา เพื่อให้องค์การบริหารส่วนตำบลแหลม เช่าก่อสร้างอาคารศูนย์พัฒนาเด็กเล็กวัดแหลม และให้สร้างรั้วล้อมแนวเขตที่ดินที่ขอกันเขตจัดประโยชน์ทุกด้านให้เรียบร้อย
	2. กรณีให้เช่า
	2.1 อนุมัติให้วัดแหลม จัดทำสัญญาเช่าที่ดินที่ตั้งของวัด โฉนดที่ดินเลขที่ 14467 (บางส่วน) ตั้งอยู่ตำบลแหลม อำเภอหัวไทร จังหวัดนครศรีธรรมราช 
	2.2 กำหนดระยะเวลาการเช่า 20 ปี ตั้งแต่วันที่ 1 ตุลาคม 2565 ถึงวันที่ 30 กันยายน 2585 
	2.3 อัตราการเช่าที่ดินชำระค่าเช่าเป็นรายปี โดยปรับเพิ่ม 35% ทุกระยะ 5 ปี จนครบอายุสัญญาเช่า ดังนี้ 
		-ระยะ 5 ปีแรก 	ค่าเช่าปีละ 5,000.00 บาท (ห้าพันบาท)
		-ระยะ 5 ปีที่สอง ค่าเช่าปีละ 6,750.00 บาท (หกพันเจ็ดร้อยห้าสิบบาทถ้วน)
		-ระยะ 5 ปีที่สาม ค่าเช่าปีละ 9,113.00 บาท (เก้าพันหนึ่งร้อยสิบสามบาทถ้วน)
		-ระยะ 5 ปีสุดท้าย ค่าเช่าปีละ 12,302.00 บาท (หนึ่งหมื่นสองพันสามร้อยสองบาทถ้วน)
	2.4 เงินบำรุงวัดงดเก็บ เนื่องจากส่วนราชการเช่าไม่แสวงหาผลประโยชน์
	2.5 ค่าธรรมเนียมการเช่า เป็นเงิน 7,500 บาท (เจ็ดพันห้าร้อยบาทถ้วน) 
	2.6 ค่าประกันการผิดสัญญาเช่า เป็นเงิน 5,000 บาท (ห้าพันบาทถ้วน) ให้งดเก็บเนื่องจากส่วนราชการเช่า
	2.7 ค่าจัดทำสัญญาเช่า เป็นเงิน 300.00 บาท (สามร้อยบาทถ้วน) 
2.8 ค่าภาษี ค่าจดทะเบียนการเช่า และค่าธรรมเนียมต่างๆ ตลอดจนค่าใช้จ่ายอื่นๆ ที่ส่วนราชการเรียกเก็บ อันเกิดจากการเช่าที่ดินแปลงดังกล่าว ให้ผู้เช่าเป็นผู้ชำระทั้งสิน
	2.9 ในกรณีที่ดินไม่ปลอดภาระ ผู้ขอเช่าต้องดำเนินการให้ที่ดินปลอดภาระ โดยผู้ขอเช่าต้องดำเนินการให้ที่ดินปลอดภาระ โดยผู้ขอเช่าเป็นผู้ออกค่าใช้จ่ายเองทั้งสิ้น 
	2.10 ผู้ขอเช่าต้องเป็นผู้ขออนุญาตปรับปรุงที่ดินและสิ่งปลูกสร้างต่างๆ จากส่วนราชการที่เกี่ยวข้องทั้งหมด
	2.11 กรณียกเลิกสัญญาเช่าที่ดิน ผู้เช่าต้องดำเนินการรื้อถอนสิ่งปลูกสร้างทั้งหมดออกจากพื้นที่เช่า และปรับพื้นที่ให้กลับสู่สภาพเดิม โดยผู้เช่าเป็นผู้ออกค่าใช้จ่ายเองทั้งหมดหากมีความเสียหายใดๆ
	2.12 ให้วัดแหลมแจ้งผู้ขอเช่ามาจัดทำสัญญาเช่าภายใน 90 วัน นับแต่วันที่สำนักงานพระพุทธศาสนาแห่งชาติมีหนังสือแจ้งจังหวัดนครศรีธรรมราช และจดทะเบียนการเช่า ณ สำนักงานที่ดิน ภายใน 7 วัน นับแต่วันที่ทำสัญญาเช่า
	2.13 ให้สำนักงานพระพุทธศาสนาจังหวัดนครศรีธรรมราช ช่วยเหลือวัดแหลมดำเนินการขอออกเอกสารสิทธิ์หนังสือรับรองการทำประโยชน์ (น.ส. 3 ก.) เลขที่ 244             
	ซึ่งตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2563 ข้อ 37 องค์กรปกครองส่วนท้องถิ่น อาจก่อหนี้ผูกพันงบประมาณรายจ่ายมากกว่าหนึ่งปีงบประมาณได้ โดยความเห็นชอบของสภาท้องถิ่นภายใต้เงื่อนไข ดังต่อไปนี้
	(4) ให้ก่อหนี้ผูกพันได้ไม่เกินสามปีงบประมาณ เว้นแต่ กฎหมาย มติคณะรัฐมนตรี ระเบียบประกาศของกระทรวงมหาดไทยกำหนดไว้เป็นอย่างอื่น  
          ในขณะนี้ องค์การบริหารส่วนตำบลแหลม  ยังไม่สามารถจัดทำสัญญาเช่าที่ธรณีสงฆ์กับวัดแหลมได้ เนื่องจากยังไม่ได้รับการพิจารณาให้ความเห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพันเกินสามปีงบประมาณ ในการเช่าที่ดินวัดแหลม จึงขอความเห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพันเกินสามปีงบประมาณ ในการเช่าที่ดินวัดแหลม ต่อสภาองค์การบริหารส่วนตำบลแหลมเพื่อพิจารณา ต่อไป 

ประธานสภาฯ	          (นายบรรยัด  แก้วมี) ตามที่ท่านนายกฯ ได้ชี้แจงรายละเอียดนั้นยังขาดข้อกฎหมายที่คลอบ			คลุมจึงขอเชิญท่านเลขานุการสภาฯ ได้ชี้แจงข้อกฎหมายที่เกี่ยวข้องเพิ่มเติมเชิญครับ

เลขานุการสภาฯ	(นายปรเมศวร์  ชุมทอง) เรียนท่านประธานสภาฯ ที่เคารพ ท่านสมาชิกฯ และผู้เข้าร่วมประชุม	ทุกท่าน กระผมขอเสนอข้อกฎหมายเพิ่มเติมเกี่ยวกับญัตติ 3.3 ญัตติขอความเห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพันเกินสามปีงบประมาณ ในการเช่าที่ดินวัดแหลม ดังนี้
1.พระราชบัญญัติคณะสงฆ์ พ.ศ.2505 แก้ไขเพิ่มเติมโดยพระราชบัญญัติคณะสงฆ์ (ฉบับที่ 2) พ.ศ.2535 
มาตรา 33 ที่วัดและที่ซึ่งขึ้นต่อวัด
	(1) ที่วัด คือ ที่ซึ่งตั้งวัดตลอดจนเขตของวัดนั้น
	(2) ที่ธรณีสงฆ์ คือ ที่ซึ่งเป็นสมบัติของวัด
	 (3) ที่กัลปนา คือ ที่ซึ่งมีผู้อุทิศแต่ผลประโยชน์ให้วัดหรือพระศาสนา
2.กฎกระทรวง ฉบับที่ 2 พ.ศ.2511 ออกตามความในพระราชบัญญัติคณะสงฆ์ พ.ศ.2505
	(4) การให้เช่าที่ธรณีสงฆ์ ที่กัลปนาหรือที่วัดที่กันไว้เป็นที่จัดประโยชน์ที่มีกำหนดระยะเวลาเช่าเกินสามปี จะกระทำได้ต่อเมื่อได้รับความเห็นชอบจากกรมการศาสนา
[bookmark: _GoBack]3. มติมหาเถรสมาคม ครั้งที่ 19/2566 เมื่อวันที่  20 กรกฎาคม 2566 เรื่อง วัดแหลม จังหวัดนครศรีธรรมราช ขอกันเขตจัดประโยชน์ที่ดินที่ตั้งวัด เพื่อให้ อบต.แหลมเช่า
4. พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 
มาตรา 122 วรรคหนึ่ง “ให้ระเบียบสำนักนายกรัฐมนตรี ว่าด้วยการพัสดุพ.ศ.2535 และระเบียบสำนักนายกรัฐมนตรี ว่าด้วยการพัสดุด้วยวิธีการทางอิเล็กทรอนิกส์ พ.ศ.2549 และบรรดาระเบียบ ข้อบังคับ ประกาศ ข้อบัญญัติ และข้อกำหนดใดๆ เกี่ยวกับพัสดุ การจัดซื้อจัดจ้างหรือการบริหารพัสดุของหน่วยงานของรัฐอื่นที่ไม่อยู่ภายใต้บังคับของระเบียบสำนักนายกรัฐมนตรี ว่าด้วยการพัสดุด้วยวิธีการทางอิเล็กทรอนิกส์ พ.ศ.2549 แล้วแต่กรณีรวมทั้งมติคณะรัฐมนตรีที่เกี่ยวกับพัสดุ การจัดซื้อจัดจ้าง หรือการบริหารพัสดุของหน่วยงานของรัฐ ยังคงใช้บังคับได้ต่อไปเท่าที่ไม่ขัดหรือแย้งกับพระราชบัญญัตินี้จนกว่าจะมีกฎกระทรวง ระเบียบ หรือประกาศในเรื่องนั้นๆ ตามพระราชบัญญัตินี้ใช้บังคับ”
5.ระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ.2560
ข้อ92 วรรคหนึ่ง การเช่าสังหาริมทรัพย์ และการเช่าอสังหาริมทรัพย์ตามหลักเกณฑ์ที่กำหนดไว้ในหมวดนี้ ให้หัวหน้าหน่วยงานของรัฐพิจารณาดำเนินการได้ตามความเหมาะสมและจำเป็น โดยสำหรับการเช่าสังหาริมทรัพย์ให้นำข้อกำหนดเกี่ยวกับการซื้อมาใช้บังคับโดยอนุโลม
ข้อ 93 การเช่าอสังหาริมทรัพย์ ให้กระทำได้ในกรณี ดังต่อไปนี้
	(1) เช่าที่ดินเพื่อใช้ประโยชน์ในราชการ
	(2) เช่าสถานที่เพื่อใช้เป็นที่ทำการในกรณีที่ไม่มีสถานที่ของหน่วยงานของรัฐ หรือมีแต่ไม่เพียงพอ และถ้าสถานที่เช่านั้นกว้างขวางพอ จะใช้เป็นที่พักของผู้ซึ่งมีสิทธิ์เบิกค่าเช่าบ้านตามระเบียบของทางราชการ หรือของหน่วยงานของรัฐด้วยก็ได้
ข้อ 94 ก่อนดำเนินการเช่า ให้เจ้าหน้าที่ทำรายงานเสนอหัวหน้าหน่วยงานของรัฐเพื่อขอความเห็นชอบ โดยเสนอผ่านหัวหน้าเจ้าหน้าที่ ตามรายการ ดังต่อไปนี้
	(1) เหตุผลและความจำเป็นที่จะต้องเช่า
	(2) ราคาค่าเช่าที่ผู้ให้เช่าเสนอ
	(3) รายละเอียดของอสังหาริมทรัพย์ที่จะเช่า เช่น สภาพของสถานที่บริเวณที่ต้องการใช้ พร้อมทั้งภาพถ่าย (ถ้ามี) และราคาค่าเช่าครั้งหลังสุด เป็นต้น
	ข้อ 95 อสังหาริมทรัพย์ซึ่งมีอัตราค่าเช่ารวมทั้งค่าบริการอื่นเกี่ยวกับการเช่าตามที่ จะกำหนดไว้ในสัญญา ให้เป็นไปตามหลักเกณฑ์ ดังนี้
	(2) ราชการส่วนท้องถิ่นให้เป็นไปตามหลักเกณฑ์และอัตราที่กระทรวงมหาดไทย กรุงเทพมหานคร หรือเมืองพัทยา แล้วแต่กรณี กำหนด
6. ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2563
	ข้อ 7 ให้ปลัดกระทรวงมหาดไทยรักษาการตามระเบียบนี้และมีอำนาจตีความวินิจฉัยปัญหายกเว้นการปฏิบัติตามระเบียบนี้ กำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ ปลัดกระทรวงมหาดไทยอาจมอบอำนาจเรื่องใดเรื่องหนึ่งตามวรรคหนึ่งให้ผู้ว่าราชการจังหวัดได้ ฯลฯ
ข้อ 37 องค์กรปกครองส่วนท้องถิ่น อาจก่อหนี้ผูกพันงบประมาณรายจ่ายมากกว่าหนึ่งปีงบประมาณได้ โดยความเห็นชอบของสภาท้องถิ่นภายใต้เงื่อนไข ดังต่อไปนี้
	(4) ให้ก่อหนี้ผูกพันได้ไม่เกินสามปีงบประมาณ เว้นแต่ กฎหมาย มติคณะรัฐมนตรี ระเบียบประกาศของกระทรวงมหาดไทยกำหนดไว้เป็นอย่างอื่น  
    ข้อพิจารณา
เพื่อให้การทำสัญญาเช่าที่ธรณีสงฆ์โฉนดเลขที่14467 กับวัดแหลม เป็นไปด้วยความเรียบร้อยถูกต้องตามกฎหมายระเบียบที่เกี่ยวข้องจึงนำเรื่องเข้าที่ประชุมสภาองค์การบริหารส่วนตำบลแหลม จึงขอความเห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพันเกินสามปีงบประมาณ ในการเช่าที่ดินวัดแหลม

ประธานสภาฯ	(นายบรรยัด  แก้วมี) ตามที่ท่านนายกฯ และท่านเลขานุการสภาฯ ได้ชี้แจงรายละเอียดให้กับท่านสมาชิกได้รับทราบแล้ว มีท่านสมาชิกท่านใดมีข้อคิดเห็นหรือข้อเสนอแนะอะไรบ้างเชิญครับ
ที่ประชุม	(นายเทียนชัย  หนูยิ้มซ้าย ส.อบต. หมู่ที่ 5 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ สำหรับการเช่าที่ดินวัดแหลม เป็นระยะเวลา 20 ปี หากพ้นระยะเวลาดังกล่าวแล้วจะมีโอกาสขยายระยะเวลาไปได้มีเงื่อนไขอย่างไรบ้างซึ่งทางหน่วยงานราชการนั้นเป็นของส่วนรวมและได้มีการก่อสร้างศูนย์พัฒนาเด็กเล็กวัดแหลมก็ได้ใช้งบประมาณไปมากพอสมควรพอจะมีแนวทางในการดำเนินการเช่าที่ดินวัดแหลมต่อไปได้อย่างไรบ้างครับ ขอบคุณครับ

ประธานสภาฯ	(นายบรรยัด  แก้วมี) ต่อไปขอให้ท่านนายกองค์การบริหารส่วนตำบลแหลมได้ชี้แจงกรณีดังกล่าว เชิญเสนอได้ครับ

นายกฯ	(นายเสทือน   ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน สำหรับการเช่าที่ดินวัดแหลมนั้น เป็นไปตามระเบียบสำนักพระพุทธศาสนาแห่งชาติ ได้กำหนดสัญญาเช่า จำนวน 20 ปี กระผมเชื่อว่าเมื่อครบสัญญาเช่า 20 ปี ก็จะมีการต่อสัญญาเช่าไปอีก หากสภาพอาคารยังมีความมั่นคงแข็งแรง และมีจำนวนเด็กเพียงพอก็จะดำเนินการต่อสัญญาเช่าต่อไปหากผู้ให้เช่ามีความประสงค์ให้เช่าต่อ หลังจากนั้นหากทางวัดแหลมยกเลิกต่อสัญญาเช่าก็เป็นไปตามระเบียบข้อกฎหมายทั้งนี้ตามที่เราทำสัญญาเช่า 20 ปี ก็ถือว่าเป็นโอกาสที่ดี กระผมเชื่อว่าหลังจากนี้ทางวัดแหลมจะให้เช่าต่อเป็นไปตามระเบียบของสำนักพระพุทธศาสนาแห่งชาติหากอาคารศูนย์พัฒนาเด็กเล็กวัดแหลมมีความพร้อม และจำนวนเด็กเพียงพอก็จะมีการต่อสัญญาเช่าต่อไปได้ครับ ขอบคุณครับ 

ประธานสภาฯ	(นายบรรยัด  แก้วมี) ตามที่ท่านนายกฯ ได้ชี้แจงรายละเอียดให้กับท่านสมาชิกได้รับทราบแล้ว มีท่านสมาชิกท่านใดมีข้อคิดเห็นหรือข้อเสนอแนะเพิ่มเติมอะไรบ้างเชิญครับ

ที่ประชุม	-ไม่มี-

ประธานสภาฯ	(นายบรรยัด  แก้วมี) เมื่อไม่มีสมาชิกท่านใดอภิปราย ต่อไปกระผมขอมติที่ประชุมฯ         พิจารณา สำหรับญัตติ 3.3 ญัตติขอความเห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพันเกินสามปีงบประมาณ ในการเช่าที่ดินวัดแหลม
	ขอมติด้วยครับ

มติที่ประชุม  		-เห็นชอบการก่อหนี้ผูกพันงบประมาณรายจ่ายมากกว่าหนึ่งปีงบประมาณและก่อหนี้ผูกพัน 			เกินสามปีงบประมาณ ในการเช่าที่ดินวัดแหลม โดยให้ดำเนินการขอยกเว้นระเบียบต่อผู้มี			อำนาจ (ข้อ7) เนื่องจากเป็นการก่อหนี้ผูกพันที่มีเงื่อนไขไม่เป็นไปตาม ข้อ 37 (เกินสาม				ปีงบประมาณ) แห่งระเบียบกระทรวงมหาดไทยว่าด้วยวิธีการงบประมาณขององค์กร				ปกครองส่วนท้องถิ่น พ.ศ.2563

ระเบียบวาระที่  4	เรื่องแจ้งเพื่อทราบ
	4.1 เรื่องการติดตามแผนพัฒนาท้องถิ่น (พ.ศ.2566 – 2570 ) ประจำปี พ.ศ.2566
ประธานสภาฯ	 (นายบรรยัด  แก้วมี) ต่อไปในระเบียบวาระที่ ๔ เรื่องเพื่อทราบ ข้อ  ๔.๑ รายงาน    ติดตามแผนและประเมินผลแผนพัฒนาท้องถิ่น (พ.ศ.2566 – 2570) ขอให้ทางนายกฯ เชิญเสนอครับ

นายก อบต.แหลม        (นายเสทือน  ถาวรนุรักษ์) เรียนท่านประธานสภาฯ ที่เคารพ ท่านสมาชิกฯ และผู้เข้าร่วมประชุม	ทุกท่าน กระผม ขอเสนอระเบียบวาระที่ ๔ เรื่องเพื่อทราบ ข้อ  ๔.๑ รายงานติดตามแผน และประเมินผลแผนพัฒนาท้องถิ่น (พ.ศ.2566 – 2570) ประจำปีงบประมาณ 2566 ด้วยระเบียกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่ แก้ไขเพิ่มเติม (ฉบับที่ 3) พ.ศ.2561 ข้อ 13 ให้ยกเลิกความใน (5) ของข้อ 30 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 และให้ใช้ความต่อไปนี้แทน “(5)  ผู้บริหารท้องถิ่นเสนอผลการติดตามและประเมินผลต่อ สภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้อง ปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี” ดังนั้น เพื่อการปฏิบัติให้เป็นไปตามเจตนารมณ์ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม (ฉบับที่ 3)  2561 ข้อ 13 โดยให้คณะกรรมการติดตามและประเมินผลแผนพัฒนาดำเนินการติดตามและประเมินผลแผนพัฒนา และรายงานผลและเสนอความเห็นซึ่งได้จากการติดตาม และประเมินผลแผนพัฒนาต่อผู้บริหารท้องถิ่น  เพื่อเสนอต่อสภาท้องถิ่นคณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคม ของทุกปีเพื่อประโยชน์ของประชาชนโดยส่วนรวมและเพื่อให้การบริหารงานขององค์กรปกครองส่วนท้องถิ่นสอดคล้องกับแนวนโยบายของรัฐบาล  กระทรวงมหาดไทยคณะกรรมการติดตามและประเมินผลแผนพัฒนาองค์การบริหารส่วนตำบลแหลม ได้ติดตามและประเมินผลแผนพัฒนาท้องถิ่น (พ.ศ. 2566– 2570) ประจำปีงบประมาณ 2566 เพื่อประโยชน์ของประชาชนโดยส่วนรวม และ เพื่อให้การดำเนินงานขององค์การบริหารส่วนตำบลแหลม สอดคล้องกับแนวนโยบายของรัฐบาล  ระเบียบกระทรวงมหาดไทย  เพื่อตอบสนองความต้องการของประชาชน  และส่งเสริมการมีส่วนร่วมของประชาชนในการพัฒนาท้องถิ่น  ของตนเองจึงเห็นควรดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม (ฉบับที่ 3) พ.ศ.2561 ข้อ 13 ดังมีรายละเอียดรายงานติดตามแผนและประเมินผลแผนพัฒนาท้องถิ่น  (พ.ศ.2566 – 2570) ประจำปี พ.ศ.2566 ตามเอกสารที่ได้แจ้งไปแล้วนั้น จึงเรียนมาเพื่อให้ที่ประชุมสภาฯ ได้รับทราบรายละเอียดดังกล่าวต่อไปครับ ขอบคุณครับ

ที่ประชุมฯ			 -รับทราบ-

4.๒ รายงานแผนการดำเนินงานประจำปีงบประมาณ พ.ศ. ๒๕๖7
ประธานสภาฯ 	ต่อไปในระเบียบวาระที่ ๔ เรื่องเพื่อทราบ ข้อ  4.2 รายงานแผนการดำเนินงานประจำปีงบประมาณ พ.ศ.2567 ขอให้ทางนายกฯ เชิญเสนอ ครับ

นายก อบต.แหลม	 (นายเสทือน  ถาวรนุรักษ์) เรียนท่านประธานสภาฯ ที่เคารพ ท่านสมาชิกฯ และ                           ผู้เข้าร่วมประชุมทุกท่าน กระผมขอเสนอระเบียบวาระที่ ๔ เรื่องเพื่อทราบ ข้อ 4.2 รายงานแผนการดำเนินงานประจำปีงบประมาณ พ.ศ.2567 ด้วยองค์การบริหารส่วนตำบลแหลม ได้จัดทำร่างแผนการดำเนินงานประจำปี พ.ศ. 2567 เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 26 และ ข้อ 27 กำหนดให้องค์การบริหารส่วนตำบลจัดทำแผนการดำเนินงานเพื่อเป็นเครื่องมือสำคัญในการบริหารงานของผู้บริหารองค์การบริหารส่วนตำบล เพื่อควบคุมการดำเนินงานให้เป็นไปอย่าง เหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงาน และการประเมินผล ทำให้แนวทางในการดำเนินงานในปีงบประมาณมีความชัดเจนใน การปฏิบัติมากขึ้น การติดตามประเมินผล  ณ สิ้นปีมีความสะดวกมากขึ้นแผนการดำเนินงานเป็นเอกสารที่รวบรวมแผนงานโครงการกิจกรรมที่ดำเนินการจริงทั้งหมดในเขตพื้นที่องค์กรปกครองส่วนท้องถิ่นในแต่ละปีงบประมาณเพื่อให้ทราบกิจกรรมพัฒนาในพื้นที่ดำเนินการเพื่อจะได้กำหนดห้วงดำเนินการไม่ว่าจะเป็นโครงการงานวันเด็ก งานวันลอยกระทง การดำเนินโครงการการจัดซื้อจัดจ้างว่าจะดำเนินการห้วงเวลาไหน ดำเนินการช่วงเดือนไหนอยากให้พิจาณาดูคู่กับข้อบัญญัติเพื่อเป็นคู่มือในการดำเนินงานทั้งนี้ องค์การบริหารส่วนตำบลแหลม  จึงขอยื่นรายงานการจัดทำร่างแผนดำเนินงาน ประจำปี พ.ศ.2567 ต่อสภาองค์การบริหารส่วนตำบลแหลมเพื่อทราบต่อไปครับ  ขอบคุณครับ

ที่ประชุมฯ			   -รับทราบ-


4.3 รายงานแสดงผลการปฏิบัติงานตามนโยบายที่ได้แถลง ประจำปีงบประมาณ พ.ศ.2566
ประธานสภาฯ 	(นายบรรยัด  แก้วมี) ต่อไปในระเบียบวาระที่ ๔ เรื่องเพื่อทราบ ข้อ  4.3 รายงานแสดงผลการปฏิบัติงานตามนโยบายที่ได้แถลง ประจำปีงบประมาณ พ.ศ.2566 ขอให้ทางนายกฯ เชิญเสนอ ครับ

นายกฯ	(นายเสทือน  ถาวรนุรักษ์) เรียนท่านประธานสภาฯ ที่เคารพ ท่านสมาชิกฯ และ                           ผู้เข้าร่วมประชุมทุกท่าน กระผมขอเสนอระเบียบวาระที่ ๔ เรื่องเพื่อทราบ ข้อ 4.3 รายงานแสดงผลการปฏิบัติงานตามนโยบายที่ได้แถลง ประจำปีงบประมาณ พ.ศ.2566  ตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7 พ.ศ.2562 มาตรา 58/5 กำหนดให้นายกองค์การบริหารส่วนตำบล จัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี และคำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย นั้น 
บัดนี้ กระผม ได้จัดทำรายงานแสดงผลการปฏิบัติงาน ประจำปีงบประมาณ พ.ศ. 2566 และได้ส่งเอกสารให้กับทุกท่านแล้ว จึงขอยื่นรายงานแสดงผลการปฏิบัติงานตามนโยบายที่ได้แถลง ประจำปีงบประมาณ พ.ศ.2566 เพื่อทราบต่อไปครับ ขอบคุณครับ
ที่ประชุมฯ	           -รับทราบ-

ระเบียบวาระที่  ๕	เรื่องอื่นๆ

ประธานสภาฯ	 (นายบรรยัด  แก้วมี) ขอเรียนเชิญท่านสมาชิกฯ  มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายเจริญ  แย้มเกิด ส.อบต. หมู่ที่ 8 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เกี่ยวกับประชาชนในพื้นที่ดำเนินการถมดินปลูกบ้านขวางทางน้ำทำให้น้ำท่วมถนนในพื้นที่ และเรื่องถนนชำรุดเป็นหลุมบ่อจำนวนมากในพื้นที่อยากให้ทางกองช่างเข้าดำเนินการสำรวจพื้นที่เพื่อซ่อมแซมถนนช่วยเหลือประชาชนต่อไปครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายเจริญ  แย้มเกิด ส.อบต. หมู่ที่ 8 มากครับที่ได้แจ้งปัญหาในพื้นที่เพื่อดำเนินการแก้ไขปัญหาในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(ว่าที่ ร.ต.อัษฎา  จันทร์คง ส.อบต. หมู่ที่ 10 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขณะนี้ระบบประปาในพื้นที่หมู่ที่ 10 เกิดการชำรุดกระผมมีความประสงค์ให้ทางกองช่างเข้าดำเนินการซ่อมแซมด้วยครับ สำหรับการดำเนินถมดินลูกรังขอความกรุณาแจ้ง ส.อบต.ในพื้นที่ให้ทราบด้วยครับ เพื่อจะได้ชี้แจงประชาชนในพื้นที่ทราบถึงความเป็นมาในการดำเนินการถมดินลูกรังครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณว่าที่ ร.ต.อัษฎา  จันทร์คง ส.อบต. หมู่ที่ 10 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายชีพ  ศรีสวัสดิ์ ส.อบต. หมู่ที่ 1 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขณะนี้ถนนในพื้นที่หมู่ที่ 1 ชำรุดเป็นหลุมบ่อหลายสายอยากให้ทางกองช่างเข้าดำเนินการสำรวจเพื่อทำการซ่อมแซมด้วยครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายชีพ  ศรีสวัสดิ์ ส.อบต. หมู่ที่ 1 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป    มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุมฯ	-ไม่มี-
ประธานสภาฯ	(นายบรรยัด  แก้วมี) เมื่อไม่มีท่านสมาชิกท่านใดมีข้อเสนอปรึกษาหารือในเรื่องใดต่อไป        ขอเรียนเชิญ ท่านนายกองค์การบริหารส่วนตำบลแหลมกล่าวชี้แจง เชิญครับ

นายกฯ	(นายเสทือน  ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายเสทือน  ถาวรนุรักษ์ ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 4 ครั้งที่ 1/2566 สำหรับการดำเนินการถมดินปลูกสร้างบ้านเป็นการดำเนินการโดยพลการ เป็นสาเหตุทำให้น้ำท่วมขังทำให้ผู้อื่นเดือดร้อนความจริงควรเป็นหน้าที่ของผู้ดำเนินการถมดินเองในการดำเนินการแก้ไขปัญหาแต่เมื่อเป็นความจำเป็นเร่งด่วนก็จะให้ทางกองช่างดำเนินการแก้ไขปัญหาเฉพาะหน้าไปก่อนอาจจะไม่ติดขัดตรงจุดนั้นเพียงจุดเดียวอาจจะมีตรงจุดอื่นด้วยอาจจะเป็นท่อน้ำติดขัดเนื่องจากท่อน้ำชำรุดต่อไปจะให้ทางกองช่างเข้าดำเนินการแก้ไขเพื่อรองรับฤดูน้ำหลากหรือน้ำท่วมเพื่อดำเนินการให้น้ำออกจากพื้นที่ได้อย่างรวดเร็วก็จะหาสาเหตุเพื่อหาทิศทางน้ำว่าจะระบายไปในช่องทางไหนบ้าง สำหรับในเรื่องของถนนชำรุดเป็นหลุมบ่อช่วงฤดูฝนนั้นเป็นที่ทราบกันว่าประชาชนในพื้นที่ตำบลแหลมมีความจำเป็นในการขนส่งผลผลิตทางการเกษตร เช่น ปาล์มน้ำมัน ซึ่งใช้รถบรรทุกขนาดใหญ่ในการบรรทุกซึ่งทำให้ถนนชำรุดง่ายขึ้นแต่ทาง อบต.แหลม ได้ดำเนินการซ่อมแซมไปบ้างแล้ว โดยใช้งบจ่ายขาดเงินสะสม และงบประมาณของอำเภอหัวไทรในการดำเนินการแก้ไขปัญหาได้ระดับหนึ่ง ซึ่งถนนบางสายอาจจะไม่มีหลุมบ่อแต่หากมีรถบรรทุกเข้าไปบ่อยๆ ก็ทำให้หลุมบ่อมีขนาดใหญ่ขึ้นกระผมได้กำชับทางกองช่างเข้าไปดำเนินการซ่อมแซมดูแลเฉพาะหน้าเพื่อป้องกันรถติดหล่ม สำหรับช่วงฤดูฝนหากซ่อมแซมถนนเหมือนเช่นฤดูแล้งนั้นไม่สามารถดำเนินการได้ ซึ่งต่อไปการดำเนินการถมดินลูกรังของผู้รับเหมาก็จะแจ้งให้ ส.อบต.ในพื้นที่ได้ทราบก่อนสำหรับเหตุการณ์ที่ผ่านมาก็ต้องขออภัย ส.อบต.ในพื้นที่ด้วย เพื่อ ส.อบต.ในพื้นที่จะได้แจ้งให้ประชาชนในพื้นที่ทราบ การซ่อมแซมถนนในช่วงที่ผ่านมาไม่สามารถดำเนินการได้เนื่องจากมีรถบรรทุกจำนวนมากเข้าในพื้นที่เพื่อดำเนินการก่อสร้างลานปาล์มน้ำมันซึ่งทำให้ถนนชำรุดหากผู้ที่ดำเนินการก่อสร้างลานปาล์มสามารถดำเนินการซ่อมแซมถนนให้ด้วยก็จะดีมากครับ ในส่วนของน้ำประปากระผมได้กำชับกิจการประปาเพื่อดำเนินการซ่อมแซมซึ่งขณะนี้ทางส่วนช่างที่ดำเนินการได้ติดภารกิจสำหรับในช่วงฝนตกก็ไม่สามารถเข้าไปในการดำเนินการได้ก็ต้องขออภัยด้วยครับ น้ำประปาก็มีความสำคัญเพราะหากน้ำประปาไม่ไหลก็เกิดความเดือดร้อนแล้ว สำหรับถังประปาหมู่ที่ 10 นั้นได้ขึ้นสนิมและดำเนินการซ่อมแซมไปหลายครั้งแล้ว อาจจะเป็นเพราะคุณภาพน้ำเป็นน้ำเปรี้ยว ทำให้ถังทะลุและมีรอยรั่วซึ่งกระผมได้ประสานทางกองช่างเข้าดำเนินการหากเป็นไปได้ก็จะดำเนินการขยายเขตระบบประปาหมู่ที่ 8 ถึงหมู่ที่ 10 เพื่อให้ช่วยเหลือกันได้ก็จะเร่งดำเนินการซ่อมแซมต่อไปครับ ขอบคุณมากครับ

ประธานสภาฯ	(นายบรรยัด  แก้วมี) ขอขอบคุณท่านนายกฯ มากครับ ที่ได้ชี้แจงรายละเอียด ต่อไปขอเชิญนายจรัล  แนมไสย รองนายกฯ ได้เสนอเพิ่มเติมเชิญครับ

รองนายกฯ	(นายจรัล  แนมไสย) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายจรัล  แนมไสย ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 4 ครั้งที่ 1/2566 เนื่องด้วยในวันที่ 27 พฤศจิกายน 2566 เป็นกิจกรรมวันลอยกระทงซึ่งกระผมก็ได้เป็นประธานในการจัดสถานที่และมีสมาชิกสภาองค์การบริหารส่วนตำบลแหลมเป็นกรรมการอยู่ด้วยกระผมจึงใคร่ขอความร่วมมือทุกท่านในการจัดสถานที่งานวันลอยกระทง ในวันจันทร์ ที่ 13 พฤศจิกายน 2566 เวลา 09.00 น. จึงขอเรียนเชิญทุกท่านร่วมกันจัดสถานที่สำหรับกิจกรรมดังกล่าวโดยพร้อมเพรียงกันครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายจรัล  แนมไสย รองนายกฯ มากครับ ต่อไปมีสมาชิกท่านใด จะปรึกษาหารือในเรื่องใด ขอเชิญได้เสนอเพิ่มเติมเชิญครับ

ที่ประชุม	(ไม่มีสมาชิกท่านใดอภิปราย)
ประธานสภาฯ	(นายบรรยัด  แก้วมี) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ
ปิดประชุมเวลา ๑๒.๐๐ น.                             

                                                       
		             		ลงชื่อ           ปรเมศวร์  ชุมทอง    ผู้บันทึกรายงานการประชุม
                                                                          ( นายปรเมศวร์  ชุมทอง)                                                                                                                                                     
                                                            	เลขานุการสภาองค์การบริหารส่วนตำบลแหลม    

     		                  
                                                               ลงชื่อ            บรรยัด   แก้วมี      ผู้ตรวจรายงานการประชุม
                                                                           ( นายบรรยัด   แก้วมี )
                                                               ประธานสภาองค์การบริหารส่วนตำบลแหลม




                                                                                                                                                                                 
ลงชื่อ                   เทียนชัย  หนูยิ้มซ้าย      ประธานกรรมการตรวจรายงานการประชุม
                   ( นายเทียนชัย หนูยิ้มซ้าย )
 สมาชิกสภาองค์การบริหารส่วนตำบลแหลม หมู่ที่ 5


   ลงชื่อ                   ประเคียง  หนูพันธ์       กรรมการตรวจรายงานการประชุม
                      ( นายประคียง   หนูพันธ์ )
    สมาชิกสภาองค์การบริหารส่วนตำบลแหลม หมู่ที่ 7


   ลงชื่อ            ว่าที่ ร.ต.อัษฏา  จันทร์คง  เลขานุการกรรมการตรวจรายงานการประชุม
                              ( อัษฏา  จันทร์คง )
   สมาชิกสภาองค์การบริหารส่วนตำบลแหลม หมู่ที่ 10	


















  
สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่ 1 ครั้งที่ 1 ประจำปี     พ.ศ.2567 	
เมื่อวันที่....  ..เดือน..กุมภาพันธ์...พ.ศ..2567.........







